
Adios 


Iubite scumpe, prieteni dragi 

Ce căutați virtutea în uitare 

Trecut-a vremea cînd culegeam fragi 
Rătăciţi aiurea-n bestiare 


Rîsul se preface azi în roşu catarg 
Arborat pe-o mască inutilă 

Ce străvede felinul rînjet, larg 

Al fiarei ce nu are milă 


Scumpi prieteni, dragi iubite 
Ce era bine nu am ştiut 
Încercaţi pe rînd de ispite 
Cum era bine nu am vrut 


În alai, cu surle şi cu tobe 
Am sfidat al înțelepciunii glas 
Şi-am lovit în cap o cobe 
Degeaba, tot singuri am rămas 


Singuri, despărțiți de-aceeaşi carte 
Ce am scris-o împreună 

Pe de rost o ştim, în parte 
Ceasurile pe rînd ne sună 


Iubite scumpe, prieteni dragi 
M-a cam obosit un zîmbet sec 
Nu-ntrebaţi ” de ce nu tragi 
La alt han ” - eu plec 

Alternative 


Azi poeții nu mai sînt nebuni 
Iar nebunii-s mai poeți ca ei 
Nu vă jurați iubire oameni buni 
Nu-i dragostea, e umbra ei 


A murit iubirea acum un veac 
Am fost ieri la al ei mormînt 
Aşezat pe surîsul unui lac 

Ce desparte pe a fi de sînt 

Anotimpul fără nume 


În anotimpul fără nume 
Stau cuminte şi supus 

Cu săruturi să mă afume 
Nota timpului într-un apus 


Printre gene rătăceşte-n şoapte 
Amintirea scufundată în verde 
Nu ştiu dacă e Rai sau noapte 
Şi orice alternativă se pierde 


În umbra unei săptămîni de post 
Poate va veni peste un veac 

Un val ce îmi va găsi un rost 
Printre ruinele ce-acuma tac 


Mai privesc din cînd în gînd 
Nota ce nu vrea să vină 
Evadînd din gînd în cînd 

Ca să o invit la cină 

Baladă 


Deasupra, dedesubt 
Lumea e străină 

La dreapta s-a rupt 

În stînga, se înclină 


Deasupra cerul rar 
Priveşte printre nori 
Dedesubt, pămînt cu har 
Scormonit de ciori 


Cînd stînga e dreaptă 
Şi dreapta e strîmbă 
Eclipsa înțeleaptă 
Cîntă din drîmbă 

Cînd perceptorii bat 


Cînd perceptorii bat la uşa mea 
Mai plătesc cu pergamente 
Perimate în culori de stea 
Penalizări tot mai decadente 


Prin pensiuni tot cresc harbuzi 
Ce se cred vecini cu stele 
Pepiniera de bostani cruzi 

Ce aveţi cu visurile mele 


Loc nu aveţi de-un pelerin 
Ce n-a citit numai coperţi? 
De ce să plec pe la vecini? 
Vîntule, de ce mă cerți? 


Vrei să smulgi patosul din nor 
Ca să-l împarți la paţachine 
Ce-ţi vor da în schimb amor 
Poate chiar ceva ţechine? 


Văzut-ai fulger făcînd sluj 
La vre-un patron, urît, puhav 
Să lumineze lupanar şi ruj 

În loc să aprindă gînd suav? 

Cînd săptămîna începe marţi 


Să nu ne-ntoarcem cu gîndul la luni 
Cînd orele cu chibzuială împarți 

Şi nu ies la socoteală, cînd le aduni 
În săptămîna ce începe marți 


Degeaba tot priveşti în calendare 
De care timpul îşi bate joc 
Zvîrlind cîte un an ce par e 

Dar în care săptămîna n-are loc 


Ce să faci atunci cu timpul de prisos 
Din săptămîna ce începe marți 
Fugind din luna martie, capricios 
Dacă culoarea în litere desparti 


Cînd paleta fumegă-n tigaie 

Şi aleargă amurgul să-l cuprindă 
Rupînd din calendar o foaie 
Deşi e zi, vrea stelele s-aprindă 


Sau cauţi urma petalelor de crin 
În cioburi de boboci sparţi 
Sprijinită în duminica unui spin 
În săptămîna ce începe marţi ? 

Citadela sfărimată 


Mi-am plecat urechea către cer 
A înflorit sub tîmpla ciuntă 
Printre semne, adormit mister 
Ce mă cheamă la o nuntă 


Să fiu mire lîngă lună 
Prefăcut aievea-n nor 
Să plîng, cînd toamna sună 
La poarta unui vechi amor 


Păstrat de-o firavă copilă 
Unui puf pe-un cer de vară 
Ce-a vrăjit-o fără milă 
Şi-a uitat-o către seară 

Decadenţă 


A iubi, iubit, iubind 

La persoana-ntii, prezent 
Se conjugă cînd depind 
De un pegas impotent 


Ne iubim de vii, arzînd 
Într-o flacără ce nu-i 
Aripi ferecate-n rînd 
Pe o creastă de cucui 


Pragul cerului e scund 
Luceferii stau de planton 
Să ne iubim mereu rotund 
Precum îngerii-n amvon 


Ne aprind pompierii, azi 
Cu ropote de aplauze 
Zvîrlit în corzi, te-mpiedici, cazi 

Stropit c-un „te iubesc” în pauze 


La o cină fără taină 

Lipseşte un brelan c-un sfînt 
E frig, sînt fără haină 

Nu ştie nimeni cine sînt 

Din vid 


Cînd despărțim de cer pămîntul 
Spintecînd în vid cu tuş 

Sau plămădim cu pana cuvîntul 
Cîntă al timpului arcuş 

Pe strune ce-alergă în spirale 
Bătînd cu fruntea Calea 
Privirea evadează în rafale 
Cuprinzînd cerul şi valea 

Dorotheea 


În palida lumină a serii 

Iubita-mi se întinse pe covoare 
Răsfăţindu-se în adierea serii 
Dezmierdată de-un apus de soare 


Învăluită în jerbe de sînge şi foc 
Îi luneca pe coapse ca o părere 
Iubita-nu mă mai vedea de loc 
Scuturată de fiori de plăcere 


De-un gînd de gelozie străpuns 
O chemai pe nume — Dorotea ... 
Nu veni nici un răspuns 


Eu nu mai eram. Doar soarele şi ca ... 

Finală 


Ce vă pasă vouă de închipuiri 
Gînduri rătăcite prin fisuri de tun 
Ce clădesc războaie din priviri 
Pe gaura cheii, în pasiv taifun 


Sau poate vreţi să descifrați fără cod 
Visuri secerate-n zori de-un țîrîit 
Degeaba, taina se va prelinge în nod 
Mascată de un zîmbet sforăit 


Sînt pasibil de pedeapsa capitală 
Pentru fulgere-n privire sau parodie 
Dar îmi port mîndria fără fală 

Pe paleta strîmbă, o culoare vie 


Sau poate vreţi să-mi cereţi socoteală 
Bon, de o răfuiala mai veche 


In zadar, sînt o flamură loială 
In indigo, dar nu am pereche 

Finis 


Azi nu mai plec de-acasă 

Să am de unde mă întoarce 
Nici măcar nu mai îmi pasă 
Dacă fusul timpului mai toarce 


Am stat viitorul să-l aştept 
Răsfoind cîte o carte 

A venit, m-a privit drept 
Şi plecat-a mai departe 


Nu mai am de spus nimic 
Din cerneala de sub frunte 
A rămas numai un pic 
Peniţele-s toate ciunte 


Am reuşit să uit chiar tot 
Nimic deci nu s-a întîmplat 


Să gîndesc de-abia mai pot 
Carul mic s-a răsturnat 

În labirint 


Străpunge tîmpla vînt de toamnă 
Cînd bate vara-n poarta mea 
Pomii-n rod nu mai înseamnă 
Deciît nimic înconjurat de nea 


Căci am semănăt nimic în nimic 
Din gînd cuvinte, în viață gînd 


Şi-a răsărit un nimic, ceva mai mic 
Ce-n lut se rătaceşte, pe loc stînd 

Incă nu 


Cînd nu mai ştiu ce-a fost 
Ori ce va fi curînd 

Pentru gînduri fără rost 
Nu mai stau la rînd 


Pustii hangare colind 
Zîmbind candid 

Dar mă trezesc fugind 
De-un vis hibrid 


Cinci paşi îmi spun în zori 
” La revedere, fum 


Vom mai veni dacă nu mori 
Pe efemerul drum” 

Intoarcerea fiilor rătăcitori 


S-au scurs mileniile în lampadare 
Picură secundele din lumînări 
Bem zilele de prin pahare 

Ne torturează luna cu-ntrebări 


Cînd se aşterne doliul peste cer 
Dezvelind coperţi de amintiri 


Să răsfoim paginile de mister 
Uitînd vechile răstălmăciri 

Iubita mea 


Iubita mea cu ochi de zi 
Lunecînd din noapte-n zare 
Nu mai îmi tot aminti 

Că după nori e totuşi soare 


Iubita mea cu ochi de fum 
A ars a noastră lumînare 
Din vise a rămas doar scrum 
Azvirlit în Carul Mare 


Iubita mea cu ochi de jar 

Ce stinşi acum de lacrimi sînt 
Mai visez cu tine arar 

Cînd mă trezesc, e vînt 


Iubita mea cu ochii verzi 
La ruleta nopții reci 

Ce de vise o să pierzi 
Tot mizînd pe note seci 


Iubita mea cu ochi de-azur 
Privirea mi-a inţepenit pe clanță 
Aşteptarea pluteşte în jur 
Creionînd pe partituri o stanță 

Memento mori 


Pentru că toate au un început 
Pe care vrem să îl uităm apoi 
Să ne amintim că sîntem lut 
Frămîntat cu apa — noroi 


Deşi-ncălțaţi păşim pe stele reci 
Răzbate duhoarea mlaştinii din noi 


Printre farduri şi biblioteci 
Nu mai ştim de e acum sau apoi 

Metamorfoze 


Mă priveşte luna-n taină 
Cum tot tai felii din nori 
Strecurîndu-le sub haină 
În firidă, subsuori 


Cine strigă, cine mă cheamă 
Mai cîntați şi voi în strune 
M-am ascuns în nori de-aramă 
Dacă zorile-s nebune 


Dar în liniştea ce e deplină 
Neliniştea norii îi frămîntă 
Şi prin sunet şi lumină 
Către adîncuri se avîntă 


Stau acum iar pe cărare 
Prefăcut din nor în baltă 


Mai trec ielele călare 
Piţigoii vesel saltă 


198X 


19 


Miercurea lui Sisif 


Din nou e miercuri , sus pe munte 
Mai un pic şi-mi rezem gîndul 

Să mă alătur crestelor cărunte 
Mi-a venit şi mie rîndul 


La margine de cer pata de cerneală 
Ce-am vărsat-o aseară peste plete 
Respirația zorilor o spală 

Ştergînd luna cu un burete 


De-acuma nu mai e grea povara 
Ce mi-au oferit-o zeii în blestem 
Am dezlegat din lanţuri seara 
Acestui mit ce nu-l mai vrem 


Nici stînca ce refuză să mai cadă 
Fără nici o-mpotrivire 


Ascultînd porunca smeadă 
Nici eu, cu ceața în privire 

Mireasa nopţilor 


Păşea agale, pe un semn de carte 
Mireasa nopților, prin labirint 
Sfidînd calea iubirilor deşarte 
Fluturîndu-şi pletele de-argint 


Nu mă mai căuta, iubita mea 

A uitatelor iubiri cişmea 

Am golit-o în alte dimineţi 
Însetat de-amor şi fum 

Rîzînd de stelele ce le-ai pierdut 
Zîmbind, la fiecare colţ de drum 
Cînd să te-ntilnesc n-am vrut 

Mistere decăzute 


Eroii zac în cimitire 
Geniile mai sînt în faşă 
Grecii nu mai au citire 
Roma nu mai este naşă 


Iar epavele-s deşarte 
Cotrobăie prin ele valuri 
Ducînd misterele departe 
Aruncîndu-le pe maluri 

Ce le-mbrățişează dur 
Profanînd amor prin sabie 
Fac al lumii înconjur 

În salt neputincios de vrabie 

Noaptea de veghe 


Noaptea-n doliu priveşte printre gene 
Cum mai trec amoruri printre fluvii 
Picurînd din ceasornice alene. 

Daca tot m-ameninţă deluvii 

Fără margini şi-asfinţit senin 

Şi nu aşteaptă nimeni dincolo de zare 
Visurile-mbobocite din venin 

Le voi arunca în Carul Mare 


O mai aştept pe-a nopții zînă 
Să-mi şoptească cu un sărut 


Luîndu-mă în zori de mînă 
Trezeşte-te, doar ţi s-a părut 

Pastel 1985 


A fost darnică cu noi această iarnă 
Privirea ne-a ferit-o, trist 

De la Crăciun a început să cearnă 
Nori de uitare peste rănile lui Crist 


Si crucile-s mai drepte, înviate parcă 
Mai frumoase mormintele uitate 
Ne-a cules iarna în alba-i arcă 
Plutind pe-ocean de nestemate 


Iar la turma nămeților, uitat cioban 
Se-aşterne palid lebăda privirii 


In zori peste oraşul arian 
Şoptind în cînt balada deşteptării 

Post Scriptum 


Nu-i dracul aşa de negru precum pare 
Nici îngerii nu sînt cuminţi 

Dacă Neptun se scufundă în mare 

Au şi hoţii ai lor sfinți 


Iar Dumnezeu nu dă cu parul 
În nebuni şi în nemernici 
Penelopa îşi împarte harul 
La îndrăgostiți cucernici 


Iar eu vă dau din toate vouă 
Şi-mi împart cu voi idealuri 


Răsfirate-n chip de rouă 
Adunată de prin valuri 

Rătăcitele priviri 


Cînd partidele se zbat sub frunte 
Caut cuprins de îndoilă 

O pată pe retinele ciunte 
Rătăcite într-o sală 

Cu figuri de ceară aurite 
Închipuind doar forme seci 

Ce te-ndeamnă cu ispite 

Să le iei cu tine cînd pleci 


Dar e rece soarele din aur 
Cînd îneacă în lumină 


Un gînd răpus în coarne, de taur 
Zvîrlind bezna pe retină 

Ruletă la miezul nopții 


Mîna-ntinsă cade din cot 
Retezată de un dinte 
Crupierul ridică un pot 
Pătat de un roşu fierbinte 


Călcăm cu nepăsare peste vise 
Privind blazaţi perechi de rîndunici 
Ținem porţile mereu închise 
Pentru cei cu umeri prea mici 


Căci viaţa laşă de palavre 
Renaşte din resturi de ruini 
Peste jurăminte şi cadavre 

Şi martirii cu cununi de spini 


Veniti, furați-mi din azur 
Pînă-mi va rămîne din privire 
Doar nostalgia cenuşiului dur 
Rămas azi făra sclipire 


Veniţi, să mai muşcaţi o dat’ 
Din adîncul privirii stinse 
V-au rămas visele in pat 

In tivul pernei prinse 

Toamna călătorului 


Frunzele se scuturau în calea mea 
Tot urcînd spre alte culmi 
Cuvîntul cu al lor zbor fugea 
Uitînd de fraze şi de ulmi 


Dar au rămas perdele spintecate 
De un fulger ce-a pătruns 

În misterele de mult uitate 

Ce pe culme nu au ajuns 

Să culeagă lauri ofiliți 

De pe mult uitate afişe 

Privite de ostaşii obosiţi 

De verdele de prin tufişe 

Toamnă 


Toamnă, uitat peron al iubirilor deşarte 
Presărat cu scrisori de vreme gălbejite 
De nimeni citite, rătăcite undeva, departe 
Pătate-n roş de cîntul lebedei cernite 


Toamnă, pierdut peron al iubirilor uitate 
Călcat de umbra frunzelor din parc 
Printre amintirile trăite sau visate 
Zvîrlind prin ploaie peste timp un arc 


Toamnă, iubire pierduta pe un uitat peron 
Degeaba plîngi din ochi verzui 

Am rămas doar eu, rătăcit pieton 

Pe o stradă de pe harta nimănui 

Vino şi vezi 


De ce te duci 
Tărîm de val 
Nu mai aduci 
Nimic la mal 


Vise nu mai sînt 
Nopțile sînt grinzi 
Dintr-un mormînt 
De suferinzi 


Am adunat scîntei 
Prelinse-n rafturi 
De prin cercei 
Între carturi 


De ce nu vii 
Să mă trezeşti 
Cer să reînvii 
În zori groteşti 


Vino şi vezi 
Ce-ai părăsit 
Uitînd de livezi 
Ce le-ai plivit 

Confesională 


În Piaţa Operei se vinde libertate 
Pe credit, sub oblăduirea morții 
Se regăseşte frate cu Fîrtate 

La sînul dureros al sorții 


Doamne, cum curg lacrimi printre riduri 
De bucuria nesperatei regăsiri 

În ruine se prăbuşesc peste teamă ziduri 
Dezvelind păduri de umbre de martiri 


Doamne, cum de n-am puterea să descriu 
Ce nu se poate povesti, deşi a fost trăit 
Cum mă vedeam în fiecare sicriu 
Încercînd să iau locul celui ce-a murit 


Doamne, pe lumea ceea îi vei judeca drept 
Dar pe astă lume de ce nu-i judecă nime 
Pe cei cu conştiința-ncărcată, seci în piept 
Pe păpuşarii neamului conjurați în crime 


Doamne, iartă-mă dacă e cu păcat 

Dar îmi vine să mor de scîrbă şi ruşine 
De mine însumi, cînd pot trece împăcat 
Pe lîngă ei pe stradă şi mă pot abţine 


Doamne, cum să iert pe siluitorii de conştiinţă 
Ce ne-au otrăvit trecutul, prezentul, viitorul 

Risipind în jur suflete trecute în neființă 
Precum îşi seamănă ţăranul ogorul 


Doamne, dar acest ogor e stropit cu sînge 
Ca să îngraşe decadenţa unui neam 
Slugă la slugă gâtul nu-l frînge 

Căci prețioasă e viaţa privită pe geam 


Doamne, de ce ne-ai luat mințile la toți 
Lăsîndu-ne să lătrăm ca lupii la lună 
În pădurea bîntuită de cete de hoţi 

În balcani, unde deșteptătorul nu sună 


Doamne, prea multe păcate avem pesemne 
De ne-ai lăsat de izbelişte, Fîrtate 

Pentru cruci n-or fi lemne destule 

De ne laşi să ne cărăm călăi în spate 


In Piaţa Operei se vind ziare 
Cu cancanuri parlamentare cu citate 


Cu femei goale rătăcite-n calendare 
Cam atît ne-a rămas din libertate 

Renaissance 


E cinci dimineaţa la noi, nu seară 
M-au trezit aceste versuri din somn 
Optsprezece ani am tot sperat sa apară 
Din vis ca un fulger al renaşterii domn 


Nu putem mergem aşa mai departe 
O manea obraznic bate darabana 
Pe literele maltratate dintr-o carte 


O port in suflet de 18 ani, Căline 

Voi începe fulgere din mine să traduc 
Nu a trecut o zi fără sa ţi se închine 
Un gînd răpit vieții inutile ce o duc 


În 18 ani ani s-au adunat in carte 
Milioane de litere topite din gînduri 
Prea mult timp au stat de-o-parte 
Zidite între ale neputinței scînduri 


Se caută literă pe literă cu răbdare 
Uşurate că li s-a deschis drumul 
Către ale strofelor, pregătite sertare 
Nu vor mai sta rătăcite ca scrumul 


Ce mai zice Bădia, Nemeș, frate? 

Mai staţi din cînd în cînd la un ţoi? 

Am lipit istoriei un bileţel pe spate 

“Cînd termini, întoarce-te cu faţa la noi!” 
Pitiş mai recită versuri printre plete? 

Îi voi trimite prin curier această poezie, 
Cavalerul Neuitării, gardat de amintiri, cete 
O va aduce, să aflaţi că e stare de trezie 

Liviu Babeş, se mai dă pe schiuri? 
Prea scurtă a fost pîrtia vieţii lui 

Nu a apucat să vadă scîrboase pariuri 
Puse pe vieţile noastre rătăcite haihui 


Atita amar de timp trecut, m-am inşelat? 
Statornic răzvrătit rătăcindu-mă prin viaţă? 
Nu cred, inspir adînc iadul cerului înstelat 
Şi demonii miresei gîndului ascuns în ceață 


Chiar de n-om fi mulți, ceata bîntuiţilor 

De ale neputinței ințelepte şoapte 

Sa urlăm — Deşteptarea!!! Măi nenorociților 
Blestemat să vă fie visul din noapte! 


Mişei alăptati cu sînge, să mă pupați în cur 
Cum au facut ai voştri nenorociți părinți 
Împrăştiind nenorociri şi moarte împrejur 
Alintînd comunismul, nestrîngînd din dinți 


Ce spun de nu vă convine, asasinați 
Trezirea, scîrba si disprețul din mine 
Pentru cei de țeapa voastră, inhăitaţi 
Cu hoţii de azi, puşcariaşii de mîine 


Am înjurat în versuri şi mai demult 

Am adunat în ani, sper, destul venin 

Ca să pot reînvia timpuriu răposatul cult 
Al respectului de sine, inevitabil senin 

Ada 


Cînd plînsul apune în vis de iarnă violetă 
Răsar pe aripa zîmbetului gînduri sărate 

Că toamna va reveni ca nuanță pe paletă 
Renăscută din iubiri cernite si dorinţi eşuate 


Vor picta pe adierea vîntului ce naşte valul 
Visul soarelui ce apune printre ale verii ruine 


Peste barca ce aşteaptă să ne duca la balul 
Vislelor trecute prin fluvii de bucurii si suspine 

Adio 


Cum ai vrea să ştii unde sînt ascunse 
Strălucirile evadate din ale mele vise 
Dacă răsăriturile ţi-au fost împunse 
De albul intactelor petale de narcise 


Timpul îţi trece zilnic imperceptibil 
Soarele doar pentru tine răsare la est 
Făcind-şi datoria celestă impasibil 

Ca să poţi dormi fără vise apune la vest 


Şi tot fără vise ziua îţi trece in risipă 
N-ai auzit de clipe ce durează un veac 
Si nici de ore ce par doar o clipă 

Căci nu se poate defila cadenţat in frac 


Dacă greierii din mine au facut revoltă 
Şi spui că poţi să mă dai uşor uitării 
Mă voi cuibări in curcubeul din boltă 
Sau mă voi ascunde in albastrul mării 

Dor 


Dorul lumii sublime desenează păpuşi şi flori 
Sperînd să se îndrăgostească de el Zîna Zînelor 
Precum valul se îndrăgosteşte privind către nori 
De marea ce-l urcă si coboară mereu către dor 


Cînd dimineaţa pictează nemărginite lacrimi 
Pe pămîntul laic şoptind fărîme de rugăciuni 


Din poala lunii cad făclii de întrebări în inimi 
Căutînd dorul salvat din potopul de minciuni 

Primăvară tirzie 


Cînd salcîmii dau în floare 

În mireasma din amintire 
Cine cunoaşte întrebarea oare 
La răspunsul etern — iubire 


Pe sub vorbă cu sfială 

Se strecoară o geană frîntă 
Prin a lacrimii amăgeală 
Să străvadă cine cintă 


Oare-i tot aceeaşi floare 
Ce alt-an în vînt fugise 
Crezînd că e doar o boare 
Dar a fost hoţul de vise 


Ce să-i spun muzei crude 
Hoata catifelei de pe petale 
Ce se-ntreabă poate unde 
S-au ascuns fluturii din zale 


Iart-o primavară, că nu ştie 

C-a plecat cu visul meu cu tot 
Precum cîntarea ce aştept să vie 
Din al luminii stinse spot 


Iart-o - spune-i că aştept în zare 
Ascuns în zborul versului citit 
Că-mi va găsi sufletul în mare 

În secretul nașterii valului pitit 


Şi să-i spui că eu petrec 

Cu neliniştile ce mereu apasă 
Şi mă-ntreb - să vin, să plec 
De nebun în lume sau acasă 
Iar polenul luîndu-şi zborul 
De pe partituri de renăscut dor 
Îmi poartă prin lume corul 


De note răsfirate în puf de nor 

Descint 


Din şoapta pămîntului, suavă şi caldă 
Se nasc recolte si cutremure şi uragane 
Călare pe fluturi înarmați cu halebardă 
Proaspăt, va naşte viitoruri, mormane 


Iar binecuvîntarea va izvori din pîntec 
De stropi de ploaie şi adiere de vînt 
Odată cu lumina din al naturii cîntec 
Care nu ştim de e păgîn sau sfînt 


Natură, să ne fie din nou cu iertare 
Pentru păcate de nesocotit în cuvinte 
Căci tu ne umpli viața de încîntare 
Pentru suflet, spirit si pentru minte 


Natură, sînt eu, sînt noi, si totuşi tu 
Blestem străbun si nouă binecuvîntare 
Şi-aş vrea să fiu şi viitorul atu 

Al pîlpîirii molcome din lumînare 


Iartă-mă natură, nu sînt din clan 
Spre a ta salvare să aduc superplanuri 


Cînd ştim doar de al nenumiţilor plan 
De a te transforma în prim-planuri 

Doi plus doi 


Cînd taina Universului din noi 
Ascunde minunea în neîmplinire 
De ce te miri că dai de doi 

În loc de unul în mitul iubire 


Vrei să lupţi cu fluturii ce zboară 
Să te scuturi cu durere în colb căzut 
De magia înscrisă într-o comoară 
Ascunsă în începuturi de nevăzut 


Mai bine îngroapă-te în gînd şi minte 
Fără întrebări stupide şi inutile 

Şi aşteaptă încriptat şi cuminte 

Să se nască alte cuburi şi alte bile 


Căci perfecțiunea fiorului de azi 
Nu o vei pricepe nici măcar miine 


De atîtea dorinţe ce zilnic scazi 
Din lista ingredientelor din pîine. 

Aşteptare 


Luna cu un obraz pîrlit de soare 
Îşi ascunde ochiul care plînge 

În zîmbetul vertical ce doare 
Dezvăluind munţi scăldaţi în sînge 


Pe răni se cern picături de aur 

Iar praful de stele căzut din coroane 
Peste săruturi de coarne de taur 
Usucă lacrimi izvorîte broboane 


Iar jocul de iele aleargă în noapte 
Luînd amintirea acelei nopţi cu ele 
Împletind ale lunii raze cu şoapte 
Spre nevăzutul obraz al iubirii mele 


Luceafărul născut din a lunii taină 

Se va vedea doar de pe ascunsa față 
Şi va cînta îmbrăcat în astrală haină 
Doar pentru ea în magica dimineață 


Cînd vei veni din nou la mine în zori 
Vom naşte din vise o nouă amintire 


Presarată cu cîntec de nocturne flori 
Sub coroana constelației iubire 

